Róbert Tomík

Róbert Tomík (* 12. december 1976, Ilava) je slovenský hokejový útočník hrajúci na poste pravého krídla. Je odchovancom klubu HK Spartak Dubnica nad Váhom.

 Klubový hokej 

Róbert Tomík začínal s kariérou v klube HK Spartak Dubnica nad Váhom. Z rodnej Dubnice nad Váhom prestúpil ako junior do susednej Dukly Trenčín. Tam absolvoval premiéru v seniorskom hokeji v sezóne 1995/96, keď dostal príležitosť v 25 zápasoch. V novej sezóne už, ale hral v extralige za klub HK Spartak Dubnica nad Váhom, kde bol z Dukly Trenčín tesne pred začiatkom sezóny vymenený spolu so spoluhráčom Martinom Kivoňom za Juraja Jakubíka. V osobných štatistikách bola sezóna pre Róberta Tomíka úspešná. Stal sa najlepším strelcom klubu, keď zaznamenal 23 gólov. Pre klub, ale úspešná nebola. Klub zostúpil do 1. hokejovej ligy SR. Róbert Tomík si tak hľadal nové pôsobisko. 
Pred novou sezónou podpísal zmluvu s klubom HC Slovan Bratislava a odohral tam 2 sezóny. Hneď v prvej z nich získal so Slovanom Bratislava v extralige titul majstra. Vo finále zdolali mužstvo HC Košice 3:2 na zápasy. V druhej sezóne sa opäť dostal s klubom do finále, ale tam HC Slovan Bratislava podľahol klubu HC VSŽ Košice 1:3 na zápasy. 

Sezónu 1999/00 pôsobil v klube HK 32 Liptovský Mikuláš. V mužstve sa stal najlepším strelcom, keď v 49 zápasoch strelil 23 gólov. Pred koncom sezóny prestúpil do klubu Pelicans Lahti vo fínskej SM-liige, kde odohral 3 stretnutia. 
Od sezóny 2000/01 sa stal hráčom klubu HC Becherovka Karlovy Vary. V klube sa stal najproduktívnejším hráčom v kanadskom bodovaní a najlepším strelcom po základnej časti. Zaznamenal 52 bodov za 25 gólov a 27 asistencií. Pre klub, ale sezóna úspešná nebola. Klub sa zachraňoval v baráži o extraligu, kde vyhral nad klubom KLH Chomutov 4:2 na zápasy. 
V sezóne 2001/02 podpísal zmluvu s klubom HC Sparta Praha. Na rozdiel od predošlej sezóny, keď hral Róbert Tomík s klubom HC Becherovka Karlovy Vary len baráž, tak s klubom HC Sparta Praha sa prebojoval až do finále extraligy, kde zvíťazil nad tímom HC Vítkovice 3:1 na zápasy. S klubom tak slávil majstrovský titul. V tejto sezóne sa prebojoval do slovenskej reprezentácie , za ktorú nastúpil na Majstrovstvách sveta vo Švédsku, kde Slovensko získalo zlaté medaily. V nasledujúcej sezóne získal so Spartou Praha bronzovú medailu. Po sezóne z klubu odišiel. 
Pred sezónou 2003/04 podpísal zmluvu s klubom Nürnberg Ice Tigers v nemeckej najvyššej súťaži DEL. S klubom získal striebornú medailu. Sezónu 2004/05 začal v klube HC Energie Karlovy Vary odkiaľ, ale po 24 zápasoch prestúpil do klubu Tappara Tampere, kde ale odohral len 12 zápasov a následne sa vrátil do tímu Nürnberg Ice Tigers, kde dohral sezónu. S tímom získal bronzovú medailu. 
Novú sezónu začal v českej extralige v klube HC Vsetín z ktorého , ale po 11 zápasoch prestúpil do švédskeho klubu Malmö Redhawks v lige Allsvenskan, čo je druhá najvyššia súťaž vo Švédsku. S klubom vybojoval v Allsvenskan titul a postup do Elitserien. V tíme Malmö Redhawks začal aj v nasledujúcej sezóne v Elitserien, ale po 11 zápasoch prestúpil do ruského klubu Sibir Novosibirsk v ruskej najvyššej súťaži RHL, ktorá bola predchodkyňou KHL. V tomto klube, ale odohral len tri zápasy a následne prestúpil do tímu HC Hamé Zlín, kde dohral sezónu. 
Pred sezónou 2007/08 sa stal hráčom klubu HC Oceláři Třinec. Nasledujúcu sezónu začal v Dukle Trenčín, ale po 13 zápasoch sa opäť vrátil do klubu HC Oceláři Třinec. 
Sezónu 2009/10 začal v klube Dukla Trenčín z ktorej, ale po 23 stretnutiach prestúpil do tímu HC Košice s ktorým získal majstrovský titul. V play-off si ale pre zranenie nezahral. S klubom získal majstrovský titul aj v nasledujúcej sezóne 2010/11. Po sezóne ukončil aktívnu kariéru. 
V sezóne 2016/17 klub MHK Dubnica nad Váhom obnovil po ročnej pauze mužský hokej a Róbert Tomík sa stal súčasťou tímu. Po niekoľkých rokoch sa tak vrátil k hokeju. Pre obnovenie starého zranenia s ramenom, ale odohral len 4 stretnutia. S klubom vyhral 2. hokejovú ligu SR , klub zároveň postúpil do Budiš 1. hokejovej ligy SR. 

 Osobné úspechy 

Majstrovstvá Európy do 18 rokov
Sezóna 1993/94
Strieborná medaila na MS Európy

Majstrovstvá sveta juniorov
Sezóna 1995/96
Účasť na Majstrovstvách sveta juniorov

Extraliga SR 
Sezóna 1996/97
Najviac bodov v kanadskom bodovaní v klube HK Spartak Dubnica nad Váhom - 40 bodov, rovnako ako spoluhráč Milan Pažítka, za 23 gólov a 17 asistencií
Najlepší strelec v klube - 23 gólov

Sezóna 1997/98
Zisk majstrovského titulu s klubom HC Slovan Bratislava

Sezóna 1998/99
Strieborná medaila za 2. miesto v lige s klubom HC Slovan Bratislava

Sezóna 1999/00
Najlepší strelec v klube HK 32 Liptovský Mikuláš - 23 gólov

Sezóna 2009/10
Zisk majstrovského titulu s klubom HC Košice 

Sezóna 2010/11
Zisk majstrovského titulu s klubom HC Košice

Extraliga ČR 
Sezóna 2000/01
Najlepší strelec v klube HC Becherovka Karlovy Vary po základnej časti - 25 gólov
Najviac asistencií v klube po základnej časti - 27 asistencií
Najviac bodov v kanadskom bodovaní v klube po základnej časti - 52 bodov za 25 gólov a 27 asistencií
Najlepší strelec v lige medzi pravými krídlami po základnej časti - 25 gólov
Najviac bodov v kanadskom bodovaní v lige medzi pravými krídlami - 52 bodov 

Sezóna 2001/02
Zisk majstrovského titulu s klubom HC Sparta Praha

Sezóna 2002/03
Bronzová medaila za tretie miesto s klubom HC Sparta Praha

Sezóna 2007/08
Najlepší strelec v klube HC Oceláři Třinec po základnej časti - 23 gólov

Majstrovstvá sveta 
Sezóna 2001/02
Zlatá medaila na Majstrovstvách sveta 

DEL
Sezóna 2003/04
Strieborná medaila za druhé miesto s klubom Nürnberg Ice Tigers

Sezóna 2004/05
Bronzová medaila za tretie miesto s klubom Nürnberg Ice Tigers

Allsvenskan
Sezóna 2005/06
Víťaz ligy s klubom Malmö Redhawks
Najlepší strelec v klube Malmö Redhawks po základnej časti - 21 gólov

2. hokejová liga SR
Sezóna 2016/17
Víťaz ligy s klubom MHK Dubnica nad Váhom

 Štatistiky - Základná časť 
 Sezóna  Súťaž  Klub  Stretnutia  Góly  Asistencie  Body  1995/96   Extraliga SR  Dukla Trenčín  25  6  5  11 1996/97   Extraliga SR  HK Spartak Dubnica nad Váhom  45  23  17  40 1997/98   Extraliga SR  HC Slovan Bratislava  47  16  18  34 1997/98   EHL  HC Slovan Bratislava  6  1  0  1 1998/99   Extraliga SR  HC Slovan Bratislava  39  8  9  17 1998/99   EHL  HC Slovan Bratislava  6  0  0  0 1999/00   Extraliga SR  HK 32 Liptovský Mikuláš  49  23  25  48 1999/00   SM liiga  Pelicans Lahti  3  0  0  0 2000/01   Extraliga ČR  HC Becherovka Karlovy Vary  52  25  27  52 2001/02   Extraliga ČR  HC Sparta Praha  45  19  17  36 2002/03   Extraliga ČR  HC Sparta Praha  41  12  9  21 2003/04   DEL  Nürnberg Ice Tigers  51  17  12  29 2004/05   Extraliga ČR  HC Energie Karlovy Vary  24  5  12  17 2004/05   SM liiga  Tappara Tampere  12  1  4  5  2004/05   DEL  Nürnberg Ice Tigers  15  4  5  9  2005/06   Extraliga ČR  HC Vsetín  11  4  3  7 2005/06   Allsvenskan  Malmö Redhawks  37  21  13  34  2006/07   SHL  Malmö Redhawks  11  0  1  1 2006/07   RHL  Sibir Novosibirsk  3  0  0  0 2006/07   Extraliga ČR  HC Hamé Zlín  26  12  3  15  2007/08   Extraliga ČR  HC Oceláři Třinec  52  23  11  34  2008/09   Extraliga SR  Dukla Trenčín  13  7  5  12 2008/09   Extraliga ČR  HC Oceláři Třinec  28  8  7  15  2009/10   Extraliga SR  Dukla Trenčín  23  10  17  27 2009/10   Extraliga SR  HC Košice  15  7  3  10 2010/11   Extraliga SR  HC Košice  37  10  13  23  2016/17   2. hokejová liga SR  MHK Dubnica nad Váhom  4  2  2  4

 Štatistiky - Play-off 
 Sezóna  Súťaž  Klub  Stretnutia  Góly  Asistencie  Body 1997/98   EHL  HC Slovan Bratislava  2  1  0  1 1998/99   Extraliga SR  HC Slovan Bratislava  8  2  1  3 2000/01   Baráž o Extraligu ČR  HC Becherovka Karlovy Vary  6  4  1  5 2001/02   Extraliga ČR  HC Sparta Praha  13  5  3  8 2002/03   Extraliga ČR  HC Sparta Praha  3  1  0  1 2003/04   DEL  Nürnberg Ice Tigers  6  1  2  3 2004/05   DEL  Nürnberg Ice Tigers  6  2  1  3 2005/06   Baráž o SHL  Malmö Redhawks  9  2  6  8 2006/07   Extraliga ČR  HC Hamé Zlín  5  1  2  3 2007/08   Extraliga ČR  HC Oceláři Třinec  8  0  2  2 2008/09   Extraliga ČR  HC Oceláři Třinec  5  1  0  1

 Reprezentácia 
V slovenskom drese odohral 40 zápasov, strelil 11 gólov. Získal zlatú medailu na Majstrovstvách sveta 2002.

 Reprezentačná kariéra 
 Sezóna  Tím  Turnaj  Miesto konania  Stretnutia  Góly  Asistencie  Body  Umiestnenie Slovenska 1993/94  Slovensko 18  ME do 18 rokov   Osvienčim, Nowy Targ  6  10  7  17  obrázok:Med 2.png 2. miesto 1995/96  Slovensko 20  MS juniorov A kategória   Boston  6  1  0  1  7. miesto 2001/02  Slovensko  MS A kategória   Göteborg, Jönköping  6  3  0  3  obrázok:Med 1.png 1. miesto

 Externé odkazy 




Kategória:Slovenskí hokejisti
Kategória:Hráči MHK Dubnica nad Váhom
Kategória:Hráči Malmö Redhawks
Kategória:Hráči HC Slovan Bratislava
Kategória:Hráči HC Karlovy Vary
Kategória:Hráči Nürnberg Ice Tigers
Kategória:Hráči HC Košice
Kategória:Hráči HC Třinec
Kategória:Hráči HC Sparta Praha
Kategória:Hráči HC Zlín
Kategória:Hráči Dukly Trenčín
Kategória:Účastníci MS v hokeji 2002
Kategória:Majstri sveta v ľadovom hokeji
Kategória:Osobnosti z Ilavy